चेन्नई. बेहिसाब प्रॉपर्टी के केस में 4 साल की सजा काट रहीं AIADMK जनरल सेक्रेटरी को जेल में अलग बाथरूम, वॉटर हीटर, एयर कंडीश्नर, कोट और गद्दे जैसी फेसेलिटी नहीं मिल रही हैं। बता दें कि शशिकला को 15 फरवरी को सरेंडर के बाद बेंगलुरु की जेल में रखा गया है। पहले उन्होंने ए क्लास सेल मांगी थी। हालांकि, जेल एडमिनिस्ट्रेशन ने इससे इनकार कर दिया था। क्या है मामला...
- चेन्नई के एक वकील ने आरटीआई के जरिए बेंगलुरु के पारपन्ना अग्रहारा जेल से शशिकला को जेल में मिल रहीं फेसेलिटीज के बारे में पूछा था।
- इस पर डीआईजी जेल ने जवाब दिया। इसमें कहा गया- टीवी के अलावा शशिकला को कोई और फेसेलिटीज नहीं दी गई हैं। शशिकला को सुप्रीम कोर्ट ने बेहिसाब प्रॉपर्टी मामले में 4 साल की सजा सुनाई थी।
- 20 फरवरी को ये आरटीआई डाली गई थी। इसके जवाब में डीआईजी ने माना कि शशिकला को भतीजे और AIADMK डिप्टी जनरल सेक्रेटरी टीटीवी दिनाकरन से मिलने की इजाजत दी गई थी। ये मुलाकात 35 से 40 मिनट हुई।
चेन्नई जेल में शिफ्ट नहीं की जाएंगी शशिकला
- दिनाकरन 20 फरवरी को पहली बार शशिकला से मिले थे। इसके दो दिन पहले शशिकला के करीबी पलानीसामी ने विधानसभा में वोट ऑफ कॉन्फिडेंस यानी विश्वासमत जीता था।
शिफ्ट भी नहीं किया जाएगा
- इसी आरटीआई में यह भी पूछा गया था कि क्या कर्नाटक सरकार से शशिकला और उनके रिलेटिव इलावरासी को चेन्नई की सेंट्रल जेल में शिफ्ट करने के बारे में कोई अपील की गई है? इसका जवाब भी ‘नहीं’ में दिया गया।
- शशिकला के बारे में जेल अथॉरिटी की ये सफाई इसलिए भी अहम हो जाती है क्योंकि कुछ मीडिया रिपोर्ट्स में ये कहा गया था कि जेल में शशिकला को गद्दे और अलग बाथरूम जैसी फेसेलिटीज दी जा रही हैं।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva